Не мінулі вёску і наступствы гістарычнага размяшчэння, а таксама падзеі, якiя развіваліся на гэтых землях. Пасля заняпаду Рэчы Паспалітай, у 1793 годзе, зямлі вёскі адышлі пад уладу Расійскай імперыі. Вёска тады адносілася да Дзісенскага павета. Праз амаль семдзесят гадоў, у 1861 годзе, цэнтр ужо быў іншым - ім стала як раз сама вёска, прычым воласць называлася яе імем. Канец XIX стагоддзя адзначыўся імклівым эканамічным ростам: тут плённа працавалі вінакурны завод, млын, крама і карчма.